|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/18-01/46

URBROJ: 2137/1-04/12-18-12

Koprivnica, 26. studenog 2018.

**ŽUPANIJA: KOPRIVNIČKO-KRIŽEVAČKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU KALINOVAC**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.-pročišćeni tekst i 19/17.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 26. studenog 2018. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Kalinovac**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine Kalinovac, iznosi: **18,5430 hektara**.

**Napomena: U ovaj Program uvrštene su samo katastarske čestice s područja k.o. Kalinovac, dok će čestice s ostalih katastarskih općina (Budrovac, Podravske Sesvete, Severovci), a koje se nalaze na području administrativne Općine Kalinovac, biti obuhvaćene budućim izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Općinu Kalinovac.**

1. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **zakup** | **0** | **0 ha** |
| **2** | **dugogodišnji zakup** | **0** | **0 ha** |
| **3** | **koncesija** | **0** | **0 ha** |
| **4** | **privremeno korištenje** | **1** | **5,8030 ha** |
|  | **UKUPNO:** | **1** | **5,8030 ha** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **0** | **-** |
| **površine određene za prodaju**  **- jednokratno, maksimalno**  **do 25%** | **0,3470 ha** | **-** |
| **površine određene za zakup** | **18,1960 ha** | **-** |
| **površine određene za zakup za ribnjake** | **0** | **-** |
| **površine određene za zakup zajedničkih pašnjaka** | **0,0000 ha** | **-** |
| **površine određene za ostale namjene**  **- jednokratno, maksimalno**  **do 5%** | **-** | **-** |

**MAKSIMALNA POVRŠINA ZA ZAKUP iznosi:** 5,8030 ha.

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 13. srpnja 2018., nakon proteka zakonskog roka 11. lipnja, Općina Kalinovac dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona. Dana 16. studenog 2018. zaprimili smo **Ispravak Prijedloga Programa raspolaganja poljoprivrednim zemljištem u vlasništvu države za Općinu Kalinovac KLASA:320-02/18-01/03, URBROJ:2137/2-01/02-18-25 od 13. studenog 2018.**  Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH („Narodne novine“ broj 27/18.).  Raspolaganje poljoprivrednim zemljištem u vlasništvu države u smislu Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.  Glavni ciljevi koji se žele postići donošenjem Programa za područje Općine Kalinovac su:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  **Dosadašnje raspolaganje poljoprivrednim zemljištem na području Općine Kalinovac**  Poljoprivrednim zemljištem u vlasništvu RH na području Općine Kalinovac raspolaže se temeljem slijedećih oblika raspolaganja:   * na temelju ugovora sklopljenog s Agencijom za poljoprivredno zemljište privremeno se koristi 5,803 ha zemljišta.   **Raspolaganje poljoprivrednim zemljištem prema predloženom Programu**  Prema službeno dostavljenim podacima Državne geodetske uprave, Odjela za katastar nekretnina Đurđevac ukupna površina poljoprivrednog zemljišta u vlasništvu Republike Hrvatske na području općine Kalinovac, iznosi 18,5430 ha.  Za poljoprivredno zemljište u vlasništvu RH na području Općine Kalinovac karakteristično je da prevladavaju male parcele. Najveća čestica je površine 6,6222 ha, a najmanja 0,0001 ha.  Na području Općine Kalinovac za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je 18,1960 ha.  Maksimalna površina za zakup iznosi 5,8030 ha.  Za prodaju je određeno ukupno 0,3470 ha. To su uglavnom površinom manje parcele nepovezane u cjelinu.  Na području Općine Kalinovac nisu predviđene parcele za zakup zajedničkih pašnjaka, a nema ni predviđenih parcela za ostale namjene, te ne postoje površine predviđene za zakup ribnjaka.  Prema očitovanju ureda državne uprave u Koprivničko-križevačkog županiji, Službe za gospodarstvo i imovinsko-pravne poslove nema podnesenih, a neriješenih predmeta za dodjelu zamjenskog poljoprivrednog zemljišta u vlasništvu RH na području Općine Kalinovac pa s toga nije potrebno rezervirati površine za dodjelu istog.  Popis katastarskih čestica poljoprivrednog zemljišta u vlasništvu RH na k.o. Kalinovac sa označenim dosadašnjim i predviđenim oblikom raspolaganja za Općinu Kalinovac nalazi se u tablici u prilogu. **U ovaj Program uvrštene su samo katastarske čestice s područja k.o. Kalinovac, dok će čestice s ostalih katastarskih općina (Budrovac, Podravske Sesvete, Severovci), a koje se nalaze na području administrativne Općine Kalinovac, biti obuhvaćene budućim izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Općinu Kalinovac.**  Na kopiji katastarskog plana sa podlogom digitalne ortofoto karte općine Kalinovac prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.  Na području Općine Kalinovac nije predviđena izgradnja sustava javnog navodnjavanja osim za česticu površine 0,1788 ha. Prema podacima Hrvatskih voda dvije čestice u k.o. Kalinovac su Javno vodno dobro.  Sukladno očitovanju Hrvatskog centra za razminiranje k.o. Kalinovac se ne nalazi u minski sumnjivom području (MSP-u).  Javni uvid na Program nije proveden.  **Prilozi :**   * kopija katastarskog plana * Zemljišnoknjižni izvadci, Posjedovni listovi, * Uvjerenja Upravnog odjela za prostorno uređenje, gradnju, zaštitu prirode, Ispostave Đurđevac da se prema važećem Prostornom planu uređenja, predmetne kat. čestice nalaze izvan granica građevinskog područja, * Očitovanje ureda državne uprave u Koprivničko-križevačkog županiji, Službe za gospodarstvo i imovinsko-pravne poslove o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve), * Uvjerenja Hrvatskih šuma d.o.o. Podružnice Koprivnica, da predmetne kat. čestice nisu obuhvaćene šumskogospodarskom osnovom, * Očitovanje Hrvatskih voda jesu li i koje predmetne čestice javno vodno dobro, * Očitovanje Upravnog odjela za prostorno uređenje, gradnju, zaštitu prirode, Ispostave Đurđevac o obuhvatu postojećeg i/ili planiranog sustava javnog navodnjavanja, * Očitovanje Hrvatskog centra razminiranje o katastarskim česticama i površinama poljoprivrednog zemljišta * Temeljem zaprimljenog zahtjeva za ispravkom Programa raspolaganja poljoprivrednim zemljištem u vlasništvu RH za područje Općine Kalinovac Ministarstva poljoprivrede KLASA:945-01/18-01/783, URBROJ:525-07/1804-18-2 izrađene su izmjene i dopune navedenog Programa, i to uvidom u Prijedlog Programa Općine Kalinovac KLASA:320-02/18-01/03, URBROJ:2137/21-01/02-18-25, |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Stupanjem na snagu ovog Programa raspolaganja poljoprivrednim zemljištem u vlasništvu Republike Hrvatske za Općinu Kalinovac KLASA:320-02/18-01/46, URBROJ:2137/1-04/12-18-12 od 26. studenog 2018. godine prestaje važiti Program raspolaganja poljoprivrednim zemljištem u vlasništvu Republike Hrvatske KLASA:320-02/18-01/46, URBROJ:2137/1-04/10-18-2 od 19. srpnja 2018. godine.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

**PROČELNIK:**

**Marijan Štimac, dipl.oec.**